ฉีดยาคุมมี 6 ปีแล้ว จะมีผลกระทบ หรือ ข้อดีข้อเสียอะไรไหมค่ะ แล้วถ้าจะเลิกฉีดจะมีโอกาสท้องไหมค่ะ
สวัสดีค่ะ หากต้องการที่จะคุมกำเนิด (ชนิดที่ฉีดทุก 3 เดือน) และไม่มีโรคประจำตัวหรือข้อห้ามในในการฉีดยา ก็สามารถฉีดยาคุมต่อเนื่องไปได้เรื่อยๆ ค่ะ ไม่ได้มีอันตรายแต่อย่างใด ในทางกลับกัน การฉีดยาคุมกำเนิดมีประโยชน์ในบางอย่าง ได้แก่- ลดอาการก่อนมีประจำเดือนต่างๆ รวมถึงอาการขณะมีประจำเดือน- ลดความเสี่ยงในการเกิดภาวะโลหิตจาง- ลดการเกิดโรคมะเร็งเยื่อบุโพรงมดลูก เนื่องจากยาฉีดคุมกำเนิดจะทำให้เยื่อบุโพรงมดลูกบางลง- ลดโอกาสการติดเชื้อหรือการอักเสบของอุ้งเชิงกราน เนื่องจากปากมดลูกเหนียวข้นจะช่วยป้องกันเชื้อต่าง ๆ ไม่ให้ผ่านเข้าไปในมดลูกได้- ลดอุบัติการณ์เกิดเนื้องอกมดลูก- ลดความเสี่ยงต่อการเกิดมะเร็งรังไข่เป็นต้นและเมื่อหยุดฉีดยาคุมกำเนิดการทำงานของรังไข่และประจำเดือนจะกลับมาเป้นปกติที่ประมาณ 4-10 เดือน แต่บางรายอาจใช้เวลานานเป็นปีได้สำหรับผู้ที่ไม่ควรฉีดยาคุมกำเนิด ได้แก่- อายุต่ำกว่า 18 ปี หรือมากกว่า 45 ปี เพราะยาฉีดคุมกำเนิดชนิดฮอร์โมนเดี่ยว (โปรเจสติน) จะมีผลต่อความหนาแน่นของกระดูก- มีโรคความดันโลหิตสูงที่ควบคุมไม่ได้- เป็นโรคเบาหวานที่ควบคุมน้ำตาลไม่ได้- เป็นโรคมะเร็งของอวัยวะสืบพันธุ์ เช่น มะเร็งเต้านม มะเร็งรังไข่ หรือเคยเป็นมาก่อน- เป็นโรคหลอดเลือดอุดตัน โรคหัวใจขาดเลือด- เป็นโรคไมเกรนที่มีอาการรุนแรง- มีเลือดออกผิดปกติทางช่องคลอดโดยยังไม่ทราบสาเหตุ- โรคตับอักเสบ ตับแข็ง เนื้องอกในตับ มะเร็งตับ- มีภาวะกระดูกพรุน- ภาวะซึมเศร้าอย่างรุนแรง